Cystopteris fragilis
Cystopteris fragilis hè una pianta chì face parte di a famiglia di e Dryopteridaceae.

Descrizzione
E casce di a filetta aghjunghjenu di regula 15 cm di longu ma ponu aghjunghje 40 cm. A faccia inferiore di a cascia hè cuperta di sori cuntinendu i sporucisti. Apparisce di veranu è sparisce dopu di vaghjimu.

Ripartizione
'Ssa filetta apprizzieghja i mezi umiti, ma hè resistente à a sicchina è à u fretu. Omu la ritrova in America suprana, da a California sinu à u Chebeccu. Hè largamente sparta in Europa cintrale, annantu à e pendite muntose calcarie.

Cystopteris fragilis hè prisente in Corsica, ma rara: solu in Capicorsu è in monte Cintu.

Riferimenti
 Jeanmonod D. & Gamisans J. (2013) Flora Corsica (2 ed), Edisud.

Note 

Dryopteridaceae
Flora di Corsica